Af RitstjórnÞann 11. janúar 2020 Síðast uppfært 11. janúar 2020 Kjósendur munu refsa honum og flokknum hans skilji hann þetta ekki . Yfirgengileg frekja kvótaþega auðveldar okkur að taka ákvarðanir í þágu heildarinnar . Við eigum núna stíga varfærin en örugg skref , m.a . Í ljósi umhverfismála , til að styrkja stöðu fiskibyggðanna við strendur landsins . Vitað er að olíunotkun og útblástur togara er fjórfaldur m.v. kyrrstæð veiðarfæri . 1 ) . Togarar mega nú fara að gömlu 12 mílunum . Færum þá línu út í 25 í tveimur áföngum . 2 ) . Skiptum heildarkvótanum í tvo meginhluta , útgerðakvóta og sveitarfélagakvóta . Sá síðarnefndi verði óframseljanlegur . 3 ) . X % af heildarkvótanum ( 1 - 2% ? ) millifærist árlega af útgerðakvóta í sveitarfélagakvóta . 4 ) . Sveitarfélagakvótinn verði leigður til útgerða sem stunda veiðar með kyrrstæðum veiðarfærum og leggja afla sinn upp utan höfuðborgarsvæðisins til vinnslu . Öll sveitarfélög njóti leiguteknanna í hlutfalli við íbúafjölda . 5 ) . Kvótaþegum útgerðakvóta verði óheimilt að selja afla og afurðir til félaga sem þeir eiga sjálfir . Sjávarútvegsráðherra þarf að átta sig á að samþjöppun kvótans , sala til erlendra dótturfélaga og mútumál valda því að mælirinn er fullur . Ef hann getur ekki tekið á málum verður hann að víkja . Kjósendur munu refsa honum og flokknum hans skilji hann þetta ekki .